CELEX: 62018TN0756
Language: fi
Date: 2018-12-28 00:00:00
Title: Asia T-756/18: Kanne 28.12.2018 – AG v. Europol

11.3.2019   
            
            
               FI
            
            
               Euroopan unionin virallinen lehti
            
            
               C 93/67
            
         
      Kanne 28.12.2018 – AG v. Europol
      (Asia T-756/18)
      (2019/C 93/87)
      Oikeudenkäyntikieli: saksa
      
         Asianosaiset
      
      
         Kantaja: AG (edustaja: asianajaja C. Abrar)
      
         Vastaaja: Euroopan unionin lainvalvontayhteistyövirasto (Europol)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan hiljaisen päätöksen hylätä kantajan 2.7.2018 tekemä valitus
               
            
                  —
               
               
                  velvoittamaan vastaajan antamaan kantajalle asianmukaisesti perustellun ja oikeudenmukaisen päätöksen kantajan vaatimukseen saada osuus Europolin eläkerahastosta
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteen tueksi vedotaan seuraaviin perusteisiin.
      
                  1.
               
               
                  Ensimmäinen kanneperuste: perusteluvelvollisuuden yleinen rikkominen
                  
                              —
                           
                           
                              Ensimmäisen kanneperusteen mukaan kantajan vaatimus, joka koskee (i) hallintotoimen, jossa vastaaja soveltaa päätöstä (EU) 2015/1889 (1) kantajaan, toimittamista ja (ii) perusteluja tälle hallintotoimelle sekä selitykselle siitä, miksi huomattava osa eläkerahaston varoista kohdennettiin jäsenvaltioille, hylättiin hiljaisesti.
                           
                        
                              —
                           
                           
                              Tämän lisäksi esitetään, että vastaaja loukkasi eurooppalaisen hyvän hallintokäytännön periaatteiden sekä SEUT 296 artiklan mukaisia velvoitteitaan. Kantajalla on myös oikeussuojan tarve, sillä hän voi ainoastaan hänen oikeuksiaan Europolin eläkerahastossa koskevan perustellun päätöksen perusteella arvioida tämän kohdentamisen lainmukaisuutta sekä esittää mahdollisia lisävaatimuksia.
                           
                        
            
                  2.
               
               
                  Toinen kanneperuste: päätöksen (EU) 2015/1889 täydentävä valvonta
                  
                              —
                           
                           
                              Toisessa kanneperusteessa tuodaan esiin, että puuttuvan päätöksen oletettu perusta voi oikeudellisessa tarkastelussa osoittautua lisäksi virheelliseksi arvioinnin osalta ja siten lainvastaiseksi. Lisäksi on erityisesti tarpeen selvittää, miksi huomattava osa Europolin eläkerahaston varoista kohdennettiin unionin jäsenvaltioille.
                           
                        
                              —
                           
                           
                              Lisäksi esitetään, että unionin yleinen tuomioistuin voisi prosessiekonomian tarkoituksessa ja mahdollisen vastaajaan kohdistuvan myöhemmän oikeudenkäynnin välttämiseksi antaa opastusta päätöksen (EU) 2015/1889 lainvastaisuuden osalta, sillä kyseisen päätöksen täydentävää valvontaa ei voida suorittaa ilman perusteltua päätöstä.
                           
                        
            
         (1)  Europolin eläkerahaston purkamisesta 8.10.2015 annettu neuvoston päätös (EU) 2015/1889 (EUVL L 276, 21.10.2015, s. 60).